open-index/open-wikipedia-markdown huggingface dataset:
مدينة

تصغير|مدينة باريس ف فرانسا
**مدينة**، والجمع **مْدون**، هي منطقة حضرية كاتميز بالكتافة السكانية الكبيرة. التعريف ديال المدينة ماكاينش عليه إتفاق، حيت كل دولة عندها المعايير الخاصة ديالها باش كاتفرق بين المدون وباقي لبلايص دالسكنة. كاينين بعض المعايير لي كايتشابهو بين الدول فتحديد المدون بحال السلطة التنظيمية، وتصميم التهيئة، والكتافة السكانية المرتافعة، ونوعية النشاط الإقتصادي لي كاتغلب عليه الصناعة والتجارة والخدمات. ماقدروش المؤرخين بتافقو على شنو هي أقدم مدينة فالتاريخ، و ماقدروش يصنفو التجمعات السكنية لقديمة لي تكتاشفات واش كانت مدون ولا دواور، لكن على العموم أقدم المدون لي تكتاشفات كاينة فمنطقة الشرق الأوسط وشمال إفريقيا.

## مصادر


تصنيف:نواع التقسيمات لإدارية
مارس فيلاحي

**مارس فيلاحي** هوّا واحد الشهر ف ليومية لفيلاحية كايبدا في 13 مارس (تقويم ݣريݣوري) و كايكمّل ف 12 أبريل.

الاربع يام الاولين ديال مارس فيلاحي محسوبين ف ليالي حيّان.

## لمنزلات لّي فيه
فيه تلاتة د لمنزلات:
* بطن لحوت
* نّتح
* لبوتاين

## ف تّقافة شّعبية

مارس هوّا شهر موهيم بزاف لي موسم فيلاحي. كايبان في هد لقيصّة: طناش شّهر دايرين جتيماع. حضاش حاضرين من غير مارس. هوّا جا معطّل و ڭال:
يلا حضرت، واخا تغيبويلا غيّبت، واخا تحضرو.

لمعنة: ف مارس، كايسبّل زّرع. يلا كاين شّتا، سّبولة غد كون غليضة. يلا ماكاينش شّتا، واخا كان زّرع كبر مزيان، بلا ما، سّبولة غد يخرج خاوي.

## مصادر

تصنيف:فبراير
تصنيف:مارس
هجوم ف كروكوس سيتي هول

**لهجوم ف كروكوس سيتي هول** هي سلسلة د هجمات إرهابية مسلحة لّي وقعو ف ليلة د 22 مارس 2024 ف لبني د كروكوس سيتي هول ف مدينة كراسنوݣورسك لّي جات ف غرب لعاصيمة لروسية موسكو.

## مصادر

تصنيف:موسكو
تصنيف:2024
ؤرسولا لڭوين

**ؤرسولا كروبر لݣوين** (مزيودة ف 21 أكتوبر 1929، توفات ف 22 يناير 2018) كاتبة ميريكانية معروفة ب الروايات ديالها د لخيال لعلمي و لفانطازيا. بدات النشر لمرة اللولة ف 1959، و لكاريير لأدابية ديالها متدات علاين 60 عام، ب كتر من 20 رواية، و كتر من 100 قصة قصيرة، زيادة على قصايد شيعرية، نقد أدابي، طرجامات، و كتوبا ل الدراري الصغار.

لݣوين تولدات ف بيركلي، كاليفورنيا. مّها هيّ لكاتبة لميريكانية طيوضورا كروبر و بّاها هوّ عالم لأنطروپولوجيا ألفريد لويس كروبر. خدات ماسطر ف اللوغة لفرانساوية، و كانت بغات تكمّل الدوكتورا، مي حبساتها بعدما تجوّجات شارل لݣوين ف 1953. بدات كاتألف لكتوبا من اللخر د لخمسينات، و خدات هتيمام كبير بعدما نشرات رواياتها سحار ديال أرضسما *A Wizard of Earthsea* ف 1968، و ليد ليسرية د الضلام *The Left Hand of Darkness* ف 1969، لي عتابرهوم الناقد لأدابي لميريكاني هارولد بلوم "أروع الروايات لي كتبات". هاد اللخرة ربحات على ضهرها جايزة هيوݣو و جايزة نيبيولا على أحسن رواية، و ولات ب هادشي أول مرا كاتربح هاد الجوايز. بزاف د لقيصاص و الروايات ديالها كيطراو ف الجوج عوالم خيالية ديال هيين Hain و أرضسما Earthsea. عندها كتوبا كيطراو لأحدات ديالهوم ف بلاد خيالية سميتها ؤرسينيا، و أعمال خرين لي موجهين ل الدراري الصغار، زيادة على شلّا أنطولوجيات.

لكتابات ديال لݣوين متأتّرين ب لأنطروپولوجيا التقافية، الطاوية، لفيمينيزم، و لمؤلفات ديال عالم لپسيكولوجيا كارل يونݣ. عدد د لقيصاص ديالها لأبطال ديالهوم عولاما ديال لأنطروپولوجيا، و لأفكار الطاوية على التوازن كيبانو ف لكتابة ديالها. لݣوين كسرات عدد ديال لعادات ف لكتابة لقيصاصية ف لغرب، متلا ب تدخال شخصيات عندها بشرة داكنة ف روايات أرضسما، و تخدام أساليب و قلدات أدابية ماشي معتادة ف أعمال بحال "ديما راجع ل الدار" Always Coming Home لي خرج ف 1985. من أهم الطيمات السياسية و لإجتماعية ف كتاباتها، كاين لعيرقية، الجندر، السيكس، و التحول من الطفولة ل الرشد. و حاولات تستكشف عدد د لأنضيما السياسية ف رواياتها، بحال لقصة لفلسفية "دوك لي كيمشيو فحالهوم من ؤميلاس" *The Ones Who Walk Away from Omelas* و رواية "لمحرومين" *The Dispossessed* (1974).

لݣوين كان عندها تأتير عضيم على لمجال ديال التعاويد التأمّولي، و خدات هتيمام كبير من عند النقاد. ربحات جايزة هيوݣو 8 د لمرات، جايزة نيبيولا 6 د لمرات، و جايزة لوكوس 24 مرّة. ف 2003 ولات تاني مرا كاتاخد اللقب ديال "السيد لكبير" *Grand Master* ديال لخيال لعلمي و لفنطازيا ف لميريكان. ف عام 2000، لمكتابة د لكونݣريس عتابراتها "أسطورة حية"، و ف 2014 خدات لميدالية د لمؤسسة لوطنية د لكتاب على "مساهمة متيازية ف لأداب لمريكاني". ؤرسولا لݣوين كان عندها تأتير على بزاف د لكتّاب لمعروفين بحال سلمان رشدي، ديڤيد ميتشل، نييل ݣيمان، و أيان بانكس. مورا ما ماتت، الناقد دجون كلوت كتب بلي لݣوين "ترأسات لخيال لعلمي ف لميريكان ل نص قرن". لكاتب مايكل تشابون عتابرها "أعضم كاتب ؤلا كاتبة ميريكانية ف الجيل ديالها".

## نويطات

## مصادر


تصنيف:شاعرة ميريكانية
تصنيف:وفيات 2018
تصنيف:زيادة 1929
تصنيف:كتاب و كاتبات ميريكانيين د التعاويد لعيلمي
لعالم د روكانون

**لعالم د روكانون** (لعنوان لأصلي *Rocannon's World*) رواية د لخيال لعلمي من تأليف لكاتبة لميريكانية ؤرسولا لڭوين لي كانت أول رواية ديالها. تنشرات أول مرة ف 1966 ف نفس لكتاب معا رواية "لحكم ديال كار-تشي" The Kar-Chee Reign ديال لكاتب أڤرام ديڤيدصون. لأحدات د الرواية كيطراو ف لعالم لخيالي د هيين Hain، ولاكين فيها عناصر ديال لفانطازيا لملحامية. لبطل د لقصة ڭاڤرال روكانون كيتلاقى معا أسياد ساكنين ف قصور و هازين سيوفا، و كائنات خيالية بحال لأقزام و لحوريات، ف كوكب لي متخلف طيكنولوجياً.

ف هاد الرواية ختارعات لڭوين كلمة "أنسيبل" ansible لي كاتعني بيها جهاز ديال التواصل سرع من الضو، و لي نتاشرات عند بزاف د لكتّاب د لخيال لعلمي.

تنشرات الرواية جوج مرات موراها، مرةّ ف 1978 معا لكوكب د لمنفى و لمدينة د لأوهام ف نفس لكتاب ب عنوان "تلاتة د الروايات لهينية"، و مرة خرة معا نفس الروايات ب عنوان "لعوالم د النفي و لوهم" ف 1996.

## سينوپسيس

### قصة سيملي
كاتبدى الرواية ب مدخل ب عنوان "السنسلة د سيملي" Semley's Necklace، لي كان تّنشر قبل على شكل قصة قصيرة ف شتنبر 1964 ب عنوان The Dowry of Angyar. هاد لقصة كاتعاود على واحد لمرا شابة سميتها "سيملي" لي خداوها أقزام على مركابة فضائية من كوكبها لمتخلف، ل متحف كاين ف واحد لكوكب أخور، لي محطوطة فيه سنسلة د لعنق كانت ف لأصل ديال جدودها. ف هاد لقصة روكانون كيكون خدّام ف داك لمتحف، و كيعطيها السنسلة.

بسباب التمدد د الزمان، على حساب نضرية د النسبية، ملي كاترجع سيملي كاتلقى بلي بنتها قدّها ف لعمر و راجلها ديجا مات، وخا الرحلة ب نّسبة ليها شدات غير ليلة.

### قصة روكانون
لباقي د الرواية كيركّز على روكانون، لي كيسافر ف مغامرة معا صاحبو لحاكم موڭين (حفيد ديال سيملي) و لأتباع ديالو، باش يلقاو لقاعدة ديال واحد لعدو لي دمّر لمركبة لفضائية د روكانون و قتل صحابو. ملي كينجح روكانون ف لمهمة ديالو، كيستاقر ف لقارة الجنوبية د لكوكب، و كيتجوج ب واحد لمرا تماك. ملي الناس ديالو كيوصلو ل لكوكب بعد 9 سنين، كيلقاو بلي روكانون مات ديجا بلا مايعرف بلي لكوكب ولّا مسمّي عليه.

## مصادر

تصنيف:كتاب د 1966
تصنيف:ؤرسولا لڭوين
ليد ليسرية د الضلام

**ليد ليسرية د الضلام** (لعنوان لأصلي *The Left Hand of Darkness*) رواية د لخيال لعلمي ديال لكاتبة لميريكانية ؤرسولا لڭوين. الرواية صدرات لمرة اللولة ف 1969، و رسّخات لڭوين كا وحدة من أهم لكتّاب ديال لخيال لعلمي. ف لعالم د هيين، هاد الرواية هيّ الرابعة بعد لعالم د روكانون، لكوكب د لمنفى، و لمدينة د لأوهام، و تابعاها لكلمة د عالم هي غابة *The Word for World is Forest*.

الرواية فيها كتر من 30 طبعة، و شكرو فيها النقّاد بزاف. ف 1970 خدات جايزة هيوڭو و جايزة نيبيولا على أحسن رواية، و ف 1975 جات التالتة ف إستطلاع دارتو مجلة لوكوس، على أحسن الروايات د لخيال لعلمي، من مور رواية جبيل د الرمل *Dune* ديال فرانك هيربيرت و رواية النهاية د الطفولة *Childhood's End* ديال أرثر س. كلارك. ف 1987، ف ستطلاع أخور، جات التانية من مور "جبيّل د الرمل".

## سينوپسيس
كاتعاود الرواية على ڭينلي أي *Genly Ai* لي أصلو من كوكب لأرض، و عندو مهمة من "لإكومين" (تحالف ديال كواكب د لمجرة) باش يقنع السكان ديال كوكب "الشتوة" *Winter* (ڭيثين *Gethen* ب اللوغة لمحلية) باش ينضمّو ل هاد التحالف.

## عيون لكلام

## مصادر

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

تصنيف:كتاب د 1969
تصنيف:ؤرسولا لڭوين
لكوكب د لمنفى

**لكوكب د لمنفى** (لعنوان لأصلي *Planet of Exile*) رواية د لخيال لعلمي من تأليف لكاتبة لميريكانية ؤرسولا لڭوين تنشرات أول مرة ف 1966 ف نفس لكتاب معا رواية "لإنسانية تحت السنسلة" *Mankind under the Leash* ديال طوماس ديش. هاد الرواية هيّ التانية ف لعالم لخيالي د هيين من مور رواية لعالم د روكانون. ف 2017، صندوق لميديا د لوص أنجيليس شرا لحقوق ديال لمصاوبة د فيلم مبازي على هاد الرواية.

## سينوپسيس
لقصة كاتطرا ف كوكب سميتو "ويريل" *Werel*، لي جا التالت ف الترتيب د لكواكب لي كيضورو على نجمة ڭاما ضراكونيس (154 سنة ضوئية من الشمش ديالنا). لعام ف هاد لكوكب كيساوي 60 عام ديال لأرض، و كلا فصل عليه كيدوم سنوات طوال. لقصة كاتبدى معا لمجي ديال الشتوة. الشخصيات الرئيسية د لقصة كينتاميو ل جوج د النواع د لكائنات الدكية، الطيڤارانيين لي هوما سكان أصليين كيشبهو ل بنادم، رحّال و متخلفين حضارياً، و لأرضيين لي جاو ستوطنو لكوكب هادي 600 عام أرضية (10 سنين ف لكوكب د ويريل). هاد الجوج ماكيتحاملوش معا بعضياتهوم. روليري، بنت الشاف ديال الطيڤارانيين هيّ و جاكوب أڭاط، الشاف ديال لأرضيين كيولّيو قراب ل بعضياتهوم، و كيتجوجو، ضد ف لأعراف ديال لقبيلة د روليري، ف لوقت لي التلج و لعواصف د الشتوة بداو، و واحد لقبايل لهمج من الشمال بداو لهجوم ديالهوم.

## مصادر

تصنيف:كتاب د 1966
تصنيف:ؤرسولا لڭوين
پورت ڤيلا

**پورت ڤيلا** (بلينݣليزية و لفرانساوية: **Port Vila**)، و لاّ حتا **ڤيلا**، هي لعاصيما ديال ڤانواتو وأكبر مدينة فيها. جات ف الطرف لجنوبي د لبلاد، ف لجزيرة د إيفاطي، على لمحيط لمهدّن.

تيسكنو ف پورت ڤيلا تقريبا 50.000 واحد، و فيها أكبر مطار و أكبر مرسى ف ڤانواتو.
## مصادر


تصنيف:ڤانواتو
تصنيف:عواصم ديال بلدان
سامائيل

تصغير|سامائيل مدابز
**سامائيل** ولا **سمايل** ولا **سماعيل** سمية لي تاتعني (*سم الله* ولا *سمع د الله*)، هو رئيس لملايكة ف تلمود هو لمتهيم و لغواي و لمدمر.

## مصادر


تصنيف:معتقد
تصنيف:إسخاطولوجيا إسلامية
تصنيف:لملائكة ف لإسلام
تصنيف:لمسيحية و ليهودية
تصنيف:شياطين
تصنيف:ملاك
تصنيف:إبليس
ماكدونالد

**ماكدونالد** (بلينݣليزية: **McDonald's**) هي شركة د الماكلة السريعة ميريكانية نتاشرات فالعالم كامل. تأسسات نهار 15 ماي 1940، وهي وحدة من كبار الريسطورات فالعالم. الماكلة الأساسية لي كتقدم هي لبرګر، البطاطا المقلية، شي وجبات للفطور، ومشروبات الغاز وپولو.

## مصادر


تصنيف:مطاعم تصاوبات ف 1955
تصنيف:لعولمة
تصنيف:شركة ميريكانية
تصنيف:شركة د لماكلة متعددة الجنسيات
تصنيف:ثقافة د الولايات المتاحدة
تيرانا

**تيرانا** (بلألبانية: **Tirana** و لاّ **Tiranë**)، هي لعاصيما ديال ألبانيا وأكبر مدينة فيها. جات ف لوسط د لبلاد، حدّا الجبل د دايتيت. هي من أكتر لمدون اللي كاضرب فيها الشمش وكاطيح فيها الشتا ف ؤروپا.

تأسسات تيرانا ف 1614 من سليمان پاشا بارڭيني، اللي كان جنرال ديال الدولة لعتمانية. بقات لمدينة صغيرة، تال اللول ديال لقرن 20، و بالضبط 1912، ملّي ستاقلات لجمهورية د ألبانيا، و ولاّت تيرانا هي لعاصيما ديالها.

تيسكنو ف تيرانا شويا كتر من 550.000 واحد، و فيها أكبر مطار دولي ديال ألبانيا.
## مصادر


تصنيف:ألبانيا
تصنيف:عواصم ديال بلدان
فاطمة الوكيلي

**فاطمة الوكيلي** (توفات ف 26 مارس 2024) صحافية و إعلامية و مومتيلة و سيناريست مغريبية.

## حياتها
فاطمة الوكيلي تولدات ف مكناس. قرات لفلسفة ف الجامعة، قبل ماتدير الصوسيولوجيا ف جامعة سيدي محمد بن عبد الله ف فاس.

توفات لوكيلي ف الصباح د نهار التلات 26 مارس 2024، بسباب لكونصير.

## لكاريير ديالها
بدات لوكيلي لكاريير لإعلامية ديالها ف راديو ميدي 1 ف 1982 ملي كانت عاد بدات. ف 1986 تحوّلات ل لقناة اللولة، و خدمات مبعد ف دوزيم، فين ولات مديرة ديال قسم لمعلومات.

ب التوازي معا لخدمة الصحافية و لإعلامية ديالها، شاركات لوكيلي ف التمتيل و كتابة د السيناريو ف عدد د لأفلام. و كانت مديرة ديال الصندوق لوطني ديال دعم لإنتاج د لأفلام مابين 2019 و 2020.

كانت عضوة ف الجوري ديال مهرجان لأفلام لوتائقية ديال التقافة و التاريخ الصحراوي لحسّاني ف 2022، و ربحات جايزة ف مهرجان السينيما د طانجا ف 2023.

## أعمال
### تمتيل
* 1991: شاطئ الأطفال الضائعين
* 1995: Sur La Terasse
* 2004: Mémoire en détention
### سيناريو
* 2000: Tresses
* 2003: كلمة السر (مسلسل)
* 2008: الإسلام يا سلام
* 2019: الميمات الثلاث

## مصادر

تصنيف:وفيات 2024
تصنيف:ناس تزادو ف مكناس
تصنيف:ناس توفاو ف الدار البيضا
تصنيف:زيادة 1957
مائير أبيتبول

**مائير أبيتبول** (مزيود ف 1944 ف كازا، توفى ف 19 شتنبر 2023) كان حاخام و دارس د التوراة يهودي مغريبي. كان مدير ديال مركز "نور لمغريب" لمهتم ب لأعمال د لحوكاما ليهود ف لمغريب و سپانيا ب النشر و لمحافضة عليها.

## حياتو
مائير أبيتبول تّولد ف الدارلبيضا ل عمرام أبيتبول و سارة لباز. ف 1960، مشى ل طانجا باش يقرا ف مدراسة يهودية، و من بعد كمّل قرايتو ف النڭليز. ف 1967، ساهم ف تأسيس مركز ديال التوراة ف پاري.

عام موراها تجوّج ب يهودية مغريبية سميتها يوشاڤيد لاريدو لي أصلها من الجديدة، و هاجرو ل مونريال، كانادا. ف 1981 هاجر ل إسرائيل و ستاقر ف لقدس. كان عندو دور ف تأسيس عدد ديال لمدارس التوراتية و مؤسسات مهتمة ب لأعمال ديال ليهود.

## مصادر

تصنيف:زيادة 1944
تصنيف:وفيات 2023
تصنيف:مغاربا يهود ف لقرن 20
تصنيف:حاخامات مغاربا
تصنيف:مغاربا يهود ف لقرن 21
مارك طوبالي

**مارك طوبالي** (مزيود ف 1 يناير 1950 ف فاس، توفى ف 10 مارس 2024) كان موسيقي مغريبي فرانساوي. طوبالي كان كيلعب لݣيطار و كيألف لموسيقى. جدّاتو هيّ زهرة لفاسية لي كانت كاتّعتابر أسطورة د لملحون ف لمغريب. و كان ساهم ف التوزيع ديال لأغاني ديالها.

## حياتو
ف 1969 نضمّ ل مؤسسة صاصيم SACEM كا كاتب د لأغاني. ف لمغريب كان أسس لݣروپ لموسيقي *Les Petits Loups*، و فاش مشى ل فرانسا أسس ݣروپ *Les Variations*. نضمّ من بعد ل ݣروپ *King of Hearts* قبل مايستاقل و يبدى يلعب لموسيقى معا جو ليب، لي تاهوّ كان تزاد ف لمغريب. ف شتنبر 2008. خرّج ألبوم ب لفرانساوية و النݣليزية ب عنوان *Variations*. ف 2012 عاود أسس لݣروپ *Les Variations* معا لورا ميين.

طوبالي توفى على عمر د 74 عام بعد معاناة طويلة معا لمرض.

## ديسكوݣرافيا

### معا Les Variations

* 1970: ناضور
* 1973: Take It or Leave It
* 1974: موروكان رول
* 1975: كافي دو پاري

### معا King of Hearts

* *Close, But No Guitar*

### صولو

* "Time To Get Better"
* "Nightmare"
* "Heya"

### ألبوم صولو

* *Variations* (2008)

## مصادر

تصنيف:فرانساويين من أصل مغريبي
تصنيف:وفيات 2024
تصنيف:زيادة 1950
تصنيف:ناس تزادو ف فاس
تصنيف:ناس د فاس
شارلي بيطون

**شارلي بيطون** (مزيود ف 11 أبريل 1947 ف الدارلبيضا، توفى ف 24 فبراير 2024) كان سياسي إسرائيلي من أصل يهودي مغريبي. كان عضو ف لكنيسيت (برلمان د إسرائيل) مابين 1977 و 1992 على جوج أحزاب هوما لفهود لكوحل و الجبهة الديموقراطية د السلام و لمساواة.

## حياتو
شارلي بيطون تّولد ف الدارلبيضا ف لوقت ديال لإستعمار لفرانساوي د لمغريب، و كان واحد من 6 د لخوت. لفاميلة ديالو هاجرات ل إسرائيل ملي كان ف عمرو عاماين. ف لبدية د 1971، شارك ف تأسيس حاراكة لفهود لكوحل، لي كاتقاوم ضد لإضطهاد لي كيتعرّضو ليه ليهود من أصول شمال إفريقية ف إسرائيل. ف مارس من نفس لعام تشد بعد مضاهرة داروها قدام لبلدية ديال لقدس. ف 1974 تّحكم عليه ب 7 شهور د لحبس ب تهمة لهجوم على بوليسي. ملي سمع ب لحكم، هرب تا جاه لعفو بعد وساطة ديال لحاخام ليهودي لعراقي عوفاديا يوسف.

ف لإنتخابات ديال لكنيسيت، شارك حيزب لفهود لكوحل، و كان بيطون على بونت ياخد مقعد ب فارق صغير. ف لإنتخابات لي موراها نجح ف لإنتخابات بعد تحالف معا حيزب الجبهة ليساري لي فيه أعضاء عرب و يهود. ف 1980، كان أول عضو ف لكنيسيت كيتلاقى معا رئيس مونضامة التحرير لفيليسطينية ياسر عرفات. عاود تنتاخب ف لبرلمان ف 1981، 1984 و 1988، و فشل ف لإنتخابات د 1992.

الصحة ديال بيطون تضعضعات من مور عملية دارها ف لعنق ف 2021 لي أدّات ل تفرڭيعة ف واحد لعرق، و توفى 3 سنين موراها على عمر د 76 عام.

## مصادر

تصنيف:وفيات 2024
تصنيف:مغاربا يهود ف لقرن 20
تصنيف:زيادة 1947
تصنيف:ناس تزادو ف الدار البيضا
تصنيف:ناس د الدار البيضا
تصنيف:مغاربا يهود ف لقرن 21
ڭابرييل بانون

**ݣابرييل بانون** (مزيود ف 6 يناير 1928 ف كازا، توفى ف 26 فبراير 2024 ف نفس لمدينة) كان بيزنيسمان، إكونوميست، و مستشار مغريبي فرانساوي. بانون كان واحد لفترة مستشار ديال ياسر عرفات.

## حياتو
ݣابرييل بانون هو ولد يعقوب بانون لي كان رئيس د الطائفة د ليهود ف الدارلبيضا و كان مقرّب من لملوك محمد لخامس و لحسن التاني.

ݣابرييل بانون قرا ف ليسي ليوطي، و مشى موراها ل ليون، فرانسا باش يدير ليصونس ف لقانون. قرا من بعد ف لمدراسة د لپوليطيكنيك د ؤسلو و شد ديپلوم ف جيني سيڤيل.

ݣابرييل بانون كان عايش مابين 3 د لبلدان، لمغريب، لميريكان و سويسرا، و عندو 4 د لولاد لي كاملين حققو نجاحات ف لمجال ديالهوم: پاطريك، باحت جامعي، برونو، كوميدي و ؤستاد د لفن، أنيلور، نحّاتة، و طريسطان، كاتبة روائية.

### لكاريير
ملي رجع ل لمغريب، شارك بانون ف تأسيس الشومبرة النقابية د لمهندسين، و كان عضو ف الديوان ديال لوزير التهامي لوزاني. ف 1956 رجع ل فرانسا باش يدير التجنيد لإجباري، و تصيفط ل إسرائيل باش يكون مستشار ديال لكوماندان د الطيران لإسرائيلي دان طولكوڤسكي.

#### لبيزنيس
مابين 1957 و 1961، كان مدير د لوزينات ديال لفاميلة د جاپي، لي تابعين ل لݣروپ وورمز. و مابين 1961 و 1971، كان مدير د لوزينات ديال ألفا لاڤال.

ف 1969 ولّا مستشار ف السياسة الصناعية ف ديوان الرئيس د فرانسا جورج پامپيدو، و تعيّن مدير ديال مؤسسة التنمية الصناعية تال 1973.

من 1973 تال 1980 كان مدير ديال شركة سيرساطوم ديال الطاقة النووية، و ترأس عدد د الشركات من بعد بحال صوفينيم، وينڤيست و صوليطير كاپيطال أ.ب من 1997.

#### لإستشارة
شوية من مور لإتفاقية د ؤسلو، تلاقى ݣابرييل بانون معا ياسر عرفات، لي عيّنو رئيس لمستشارين لإقتصاديين ديالو. السلطات لفيليسطينية عيّناتو رئيس ديال لمؤسسة اللاربحية *Strategic and Development Policy Advisors* مبازية ف فرانسا، لي لهدف ديالها دعم فلسطين ف التنمية لإقتصادية.

ب هاد لمؤسسة، تكلّف بانون ب تطوير الريزو د التيليفون ف فلسطين، و لبني ديال لمرسا د غزة.

ف 2005، كان بانون مستشار د لأمن لإقتصادي عند لحوكومة د روسيا.

ف 2012، بانون كان كرونيكور (كاتب عمود) إقتصادي و جيوسياسي ف الراديو لمغريبي لوكس راديو.

ف 15 يناير 2019، بانون نتاقد لوزيرة لإسرائيلية ݣيلا ݣاملييل، لي طالبات سبعة د لبلدان لعربية، منّها لمغريب، ب تعويضات كاتسوى 250 مليار دولار على "طرد ليهود من هاد لبلدان". بانون عتابر بلي تدخال لمغريب ف هاد السبعة د لبلدان كيعبّر على "جهل تام ب لواقع لمغريبي".

## منشورات
* 
* 
* 
* 
* 
* *Le Partage de la Mémoire*, Séguier, 2010, EDDIF 
* *Un regard sur le monde*, Éditions du Patrimoine, 2014
* *Vaine recherche. Soixante ans après*, Éditions du Patrimoine, 2016
* *Clés de géopolitique*, La Croisée des chemins, 2018, EDDIF 
* *Divagations amoureuses*, La Croisée des chemins, 2018, EDDIF 

## مصادر

تصنيف:زيادة 1928
تصنيف:ناس تزادو ف الدار البيضا
تصنيف:وفيات 2024
تصنيف:ناس توفاو ف الدار البيضا
تصنيف:فرانساويين من أصل مغريبي
تصنيف:مغاربا يهود ف لقرن 20
تصنيف:ناس قراو ف ليسي ليوطي
تصنيف:مغاربا يهود ف لقرن 21
أنضورا لقديمة

**أنضورا لقديمة** (بلكاطالانية: **Andorra la Vella** - كاتّنطق: *أنضورا لا ڤيلا*)، هي لعاصيما ديال أنضورا وأكبر مدينة فيها. جات ف الشرق د الجبال د لپيريني، على لواد د ڤاليرا، وتيسكنو فيها تقريبا 23.000 واحد.

أنضورا لقديمة هي أعلى عاصيما ف ؤروپا، و لعلو ديالها هو 1023 ميطرو. لإقتصاد ديالها تيضور على السياحة (كتيرشي الناس اللي تيجيو يلعبو السكي)، و على لأبناك، حيت لبلاد د أنضورا محسوبة جنة ديال الضريبة.
## مصادر


تصنيف:أنضورا
تصنيف:عواصم ديال بلدان
ورزيغة (ولاد نصير)

**ورزيغة** هوّ دوار مجمع كاين ف جماعة الدخيسة، دائرة أحواز مكناس، عمالة مكناس، جهة فاس مكناس ف لمغريب. هاد دّوار كينتامي ل مشيخة ولاد نصير لي كتضم 5 د دّواور. لعاداد د سّكان ديالو واصل ل 630 شخص على حساب لإحصاء الرسمي د عام 2014.

## إحصائيات
### إحصائيات عامة
عدد السكان ديال ورزيغة تزاد ب 92.1% و عدد لفاميلات تزاد ب 161.5% مابين 2004 و 2014. ف 2014، عدد لبالغين كان 458 واحد، منهوم 240 دكور و 218 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:700
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:328 width:25 text:328 textcolor:black  fontsize:8px
  bar:2014 color:red width:1 
   from:0 till:630 width:25 text:630 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:200
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:52 width:25 text:52 textcolor:black  fontsize:8px
  bar:2014 color:red width:1 
   from:0 till:136 width:25 text:136 textcolor:black  fontsize:8px


### الجواج و لولادة
ف 2014، نسبة د الجواج ف ورزيغة واصلة ل 9.3%، و لموعدّال د لعمر عند الجواج اللولاني هوّ 28.4 عام (33.1 عند الرجال، 23.3 عند لعيالات). لخصوبة عند لعيالات واصلة ل 4.4، و لخصوبة لكاملة ل 2.7.

### التسكويل
ف 2014، نسبة د التسكويل واصلة ل 93.8%، و نسبة د لأمية واصلة ل 48.2%.

### لخدمة
ف 2014. نسبة د الناس النشيطين ف دوار ورزيغة واصلة ل 48.9%، و نسبة د الشوماج واصلة ل 2.7%.

## نوطات

## مصادر

تصنيف:دوار ف لمغريب
تصنيف:دوار ف عمالة مكناس
تصنيف:مقالات زادهوم داريجابوت
لكوكب د لقرودا (رواية)

**لكوكب د لقرودا** (ب لفرانساوية *La Planète des Singes*) هي رواية ديال لخيال لعلمي خرجات ف 1963، و ألّفها لكاتب لفرانساوي پيير بول. الرواية تأضاپطات من بعد ل فيلم خرج ف 1968، و ولات فرانشايز إعلامية لي فيها ف لمجموع 9 د لأفلام، جوج السيريات د التلفازة (وحدة منهوم روسوم)، و لعبة د التيليجو.

كاتعاود الرواية على 3 د لمستكشفين بنادم من كوكب لأرض، لي زارو كوكب أخور كيضور على نجمة يد الجوزا *Betelgeuse*، لي لقرودا لعاليين هوما أدكى نواع حيوانية ساكنين فيهوم، و هوما مّالين لحضارة، ف لوقت لي بنادم كيعيش بحال حيوان برّي ماعندوش عقل.

## أضاپطاج
الرواية تأضاپطات من عند ستوديوات لقرن 20 20th Century Studios ل 9 د لأفلام، جوج د السيريات د التلفازة (وحدة على شكل روسوم)، وتائقي ديال مور لكواليس، و عدد ديال لكتوبا د لكوميكس.

لفيلم اللول لكوكب د لقرودا خرج ف 1968، و كان النجاح التجاري ديالو كبير، و تبعوه 4 د لأفلام مابين 1970 و 1973.

ف 2001، عاود تأضاپطات لقصة ف فيلم جديد ب نفس لعنوان لكوكب د لقرودا، ب إخراج ديال تيم بورتون، و قصة مبدّلة شوية.

ف 2011، تدار ريبوت ل لفرانشايز ب فيلم الطلوع د لكوكب د لقرودا *Rise of the Planet of the Apes*، لي كان عندو نجاح كبير و تبعوه سيرية د لأفلام.

## مصادر

تصنيف:رواية فرانساوية
تصنيف:كتوبا د 1963
تصنيف:روايات ولاو أفلام
لمغاربا ف ألمانيا

**لمغاربا ف ألمانيا** هوما الناس لي ساكنين ف ألمانيا و عندهوم أصول من لمغريب. على حساب لبيرو د لإحصائيات لفيديرالي لألماني، ف 2018، كانو 76.200 مغريبي ساكنين ف ألمانيا ماعندهومش الجنسية د ألمانيا، 505 منهوم واخدين اللجوء.

دابا، أغلبية د لمغاربا لألمان عندهوم جوج جنسيات، مغريبية و ألمانية.

كاينين منهوم بزاف لي أصلهوم من نواحي د ناضور، سيرتو ف منطقة راين ماين.

كاينة أقلية لي عندها أصول مخلطة سپنيولية مغريبية.

على حساب تقرير د لبيرو د لبوليس الجنائي لفيديرالي لألماني ف 2017، لمهاجرين لمغاربا شكّلو 1% ديال طالبين اللجوء مابين 2015 و 2017، و 3,9% ديال لمشتابه بيهوم ف جرائم.

## ديموڭرافيا

## شوف تا

* لعلاقات بين لمغريب و ألمانيا
* الزماڭريا لمغاربا
* ليستة د لألمانيين من أصل مغريبي

## أهم الشخصيات

* عبدلحميد صابيري - كوايري
* ناميكا - راپورة و موغنية
* محسن لغمري - مدير أفلام
* نزار إبراهيم - عالم د لپاليونطولوجيا 

## مصادر


تصنيف:زماڭريا مغاربا ف ؤروپا
تصنيف:مجموعات إتنية ف ألمانيا
تصنيف:ألمانيين من أصل مغريبي
ليستة د لألمانيين من أصل مغريبي

هادي ليستة ديال الناس ب ملحوضية كافية لي عندهوم جنسية ألمانية، و عندهوم جدود من لمغريب.

## الرياضيين
### الرياضات د لمدابزة

* عتمان الزعيتر
* خالد عراب
* نوردين أسريح
* نادية راوي

### كورة
تصغير|عبد الحميد صابيري
* كريم بلعربي
* عزيز بوحدوز
* عبد الحميد صابيري
* أيمن برقوق
* إلياس بوشبكة
* سمير بنعمر
* ميمون أزاواغ
* أناس واحيم
* عادل شيحي
* محمد لبوعزاتي
* حمادي لغديوي
* محمد أمسيف
* مانويل شميديباخ
* محمد مرابط
* فكري لحاج علي
* رشيد لحموشي
* ناصر لقاسمي
* فؤاد بريڭش
* نسيم بوجلاب
* عبد العزيز أحنفوف
* أحمد أزاواغ
* إلياس أوبلا
* إلياس تميم
* محمد لبقالي
* إلياس كورت

### رياضات خرين
تصغير|سناء كوبعة
* سناء كوبعة *Sanaa Koubaa* - جرّاية
* ياسين إدبيهي - لعّاب قديم د لباسكيط

## لموسيقيين
### رواپا
تصغير|ناميكا
* فريد بانڭ
* جوجو
* عبدي
* ميامي ياسين
* دو ماروك
* سفيان
* رامو
* كاپكيرتس
* سامي
* ماك رين
* ياسر
* مو دوزي
* مراد كيل
* ناميكا
* يوني

### مغنين

* نادية بنعيسى
* سنا ڭمور
* بيبي بورلي

## كوميديين
تصغير|بنعيسى لمروبل
* عبد الكريم
* بنعيسى لمروبل
* خالد بونوار
* سليم ساماتو
* محمد سرتيان

## مومتيلين

* يوني
* نسمة الشراط
* إميليو متوكل
* ياسمينة فيلالي
* هشام لحسوسي
* سميرة لوصيل

## لميديا و التلفازة

* سعاد مخنت
* سهام لميموني
* محسن لغمري

## سياسيين

* سميرة لوصيل

## عولاما و موهندسين
تصغير|نزار إبراهيم
* لميا مساري بيكر
* ياليد سهولي
* نزار إبراهيم

## كتّاب

* محمد أمجاهد
* نادية دكالي
* مراد العلمي

## ناس خرين

* عبد القادر صالحي (قتال متسلسل)

## مصادر

## شوف تا

* لعلاقات بين لمغريب و ألمانيا
* الزماڭريا لمغاربا
* لمغاربا ف ألمانيا

تصنيف:ألمانيين من أصل مغريبي
تصنيف:ليستات
تصنيف:ليستات د لمغاربا
دانييل كانيمان

**دانييل كانيمان** (مزيود ف 5 مارس 1934، توفى ف 27 مارس 2024) كاتب و پسيكولوڭ و إيكونوميست إسرائيلي ميريكاني، معروف ب لأعمال ديالو على لهيضونيزم، لپسيكولوجيا ديال لحوكم، و لماخدة د لقرارات. لخدمة ديالو على لإقتصاد السولوكي *behavioral economics* خلاتو ياخد جايزة نوبل ف لقتيصاد معا ڤيرنون سميث ف 2002. لأبحات التجريبية لي نشرها ف هاد لمجال تحدّات التصور لقديم بلي لعقلانية كاتطغى على لإختيارات لقتيصادية د بنادم.

ف 2011، مجلة فورين پوليصي لميريكانية دارتو ف ليستة د أهم لمفكيرين ف لعالم. ف نفس لعام، خرج كتابو التفكير بزربة و بشوية *Thinking Fast and Slow* لي لخص فيه أغلبية د لأبحات ديالو، و حقق مبيعات كبيرة. ف 2015، مجلة ذ إيكونوميست عتابراتو سابع أكتر إيكونوميست عندو تأتير ف لعالم.

كانيمان كان ؤستاد د لپسيكولوجيا ف جامعة پرينسطون، و كان مؤسس ديال شركة TGG Group ديال لإستشارة. مراتو آن تريسمان كانت تا هيّ پسيكولوڭ (ماتت ف 2018).

## مصادر

تصنيف:وفيات 2024
تصنيف:زيادة 1934
تصنيف:ناس ربحو جايزة نوبل د ليكونومي
ويكي إندابا

**ويكي إندابا** هيّ مؤتمر د ويكيميديا لي كيجمع لويكيميديين د لقارة لإفريقية سوا لي ساكنين فيها ؤلا على برا. لمواضيع لمعروضة ف هاد لمؤتمر كاتشمل لمشاريع د ويكيميديا، بحال ويكيپيديا، ويكيداطا، ويقاموس و غيرهوم، زيادة على مواضيع عامة متعلّقة ب ويكيات خرين، الصوفتوير ب مصدر محلول، و لمعرفة لحرة و كيفاش كيأتّرو على الناس و التقافات د إفريقيا.

## تأتير د كوڤيد-19
قبل الجايحة د كوڤيد 19، كان لمؤتمر كيتدار غير ب لحضور الشخصي. من وقت الجايحة ولا لمؤتمر هيبريد (شخصياً و ف أنتيرنيت). النسخة لي تدارت ف ؤڭاندا كانت أول وحدة كاتنضّم ب هاد الشكل.

## تصاور

فيشي:Wiki_Indaba_Conference_2014,_Day_3_28.jpg|2014
فيشي:Wikipedia_Meetup_(Nov.12)_(8_of_18).jpg|2016
فيشي:Wiki_Indaba_2017_group_animation.gif|2017
فيشي:Partnership_Clinics-WikiIndaba_2018-08.jpg|2018
فيشي:Wiki_indaba_2019_day_three_18_34_57_562000.jpeg|2019
فيشي:BoT_Session_-_Wiki_Indaba_2022.jpg|2022
فيشي:Wiki_Indaba_2023_-_Morocco_-_by_Brahim_FARAJI_05.jpg|2023


## مصادر

تصنيف:مؤسسة ويكيميديا
تصنيف:تأسيسات د 2014
تصنيف:تأسيسات د 2014 ف جنوب إفريقيا
دجون سكوتوس

**دجون سكوتوس إريوڭينا** ؤلا **يوحنا الصكوطلاندي** ؤلا **يوحنا لمزيود ف إرلاندا** (مزيود ف جوايه عام 800، توفى ف جوايه 877) فيلسوف نيوپلاطوني، عالم لاهوت، و شاعر إرلاندي ديال لبدية د لقرون لوسطانية. بيرتراند راسل ف كتابو تاريخ لفلسفة لغربية عتابرو "أكتر شخص من لقرن 9 كيتير الدهشة". لموسوعة د لفلسفة د ستانفورد عتابراتو "أهم موتقاف إرلاندي ف لبدية د لفترة لفرايلية *Monastic period*"، و بلي هوّ "أهم فيلسوف ف لفترة د لإمبراطورية لكارولينجية، من بويتيوس تال أنسيلم".

كتب عدد د لأعمال، أهم واحد منها هوّ "التقسيم د الطبيعة" *De Divisione Naturae* ؤلا *پيريفيسيون Periphyseon*، لي تّعتابر "لإنجاز اللخر" ديال لفلسفة لقديمة. هاد لعامال كيلخص لخدمة لفلسافية لي تدارت ف 15 قرن لي سبقوه. لهدف د لكتاب هوّ باش يجبد من لفيسيس *φύσις*، لي دجون سكوتوس عرّفو ب "جميع لحوايج لي كاينين و لي ماكاينينش"، لقلدة لكاملة ديال لواقع.

إريوڭينا كيتصنف فيلسوف نيوپلاطوني، وخا هوّ ماتأترش ديريكت ب فلاسفة نيوپلاطونيين بحال پلوتينوس. على حساب جان ترويار، إريوڭينا عتامد بشكل كامل على اللاهوت لمسيحي و عاود بنى أغلبية د لفلسفة النيوپلاطونية بوحدو.

## مصادر


تصنيف:زيادة 800
تصنيف:وفيات 877
تصنيف:لفلسفة
طالين

**طالين**، (بلإسطونية: **Tallinn**)، اللي كانت سميتها تال 1917 هي **ريڤال**، هي لعاصيما د إسطونيا وأكبر مدينة فيها. جات ف الشمال د لبلاد على لبحر د لبلطيق، و تيسكنو فيها تقريبا نصّ مليون د الناس.

لمدينة لقديمة د طالين (اللّي تبنات ما بين لقرن 13 و 16) مسجّلة ف اللائحة د لمعالم د الترات العالمي د ليونيسكو من 1997. واخا عندها تاريخ قديم (هي أقدم عاصيما تبنات على لبحر د لبلطيق)، لمدينة كاتركز على لمستقبل، و فيها أكبر عدد ديال الستارت آپات بلمقارنة مع عدد السكان، من بين ڭاع لعواصم د ؤروپا. طالين فيها مطار دولي، و أكبر مرسا ديال إسطونيا.
## مصادر


تصنيف:إسطونيا
تصنيف:عواصم ديال بلدان
جرادة (صفحة توضيح)

هادي صفحة د التوضيح، كلمة **جرادة** يمكن يكونو عندها هاد لمعاني:

* جرادة (حيوان): بخوشة عندها الجناح.
* جرادة (مدينة): مدينة ف الشرق د لمغريب.

تصنيف:صفحة توضيح
جرادة (حيوان)

تصغير|جرادة، بحال من الجراد المهاجر (Locusta migratoria) ، هي جرادة ف مرحلة المهاجرة من حياتها.
تصغير|ملايين من الجراد الأستراليين اللي يتنقلو
**الجرادة** هي نوع مختلف من الجنادب قصيرة الڭرون ف عائلة أكريديدا اللي عندها مرحلة الاحتشاد. عادةً كتكون هاد الحشرات بوحدها، ولكن ف ظروف معينة كترجع أكتر وفرة و كتغير سلوكها وعاداتها، و كترجع جماعية. ما كينش أي تمييز تصنيفي بين أنواع الجراد والجندب؛ أساس التعريف هو إيلا كان النوع يشكل أسرابًا ف شي ظروف مناسبة بشكل متقطع؛ راه تطور هادا بشكل مستقل ف سلالات متعددة، كتضم ما لا يقل على 18 جنس ف 5 فصائل فرعية مختلفة.

## احتشاد الجنادب

### المراحل الوحيدة والجماعة
تصغير|المراحل الوحيدة والجماعية عند الجراد د الصحرا
واحد من أكبر الاختلافات بين المراحل الوحيدة والجماعية هو السلوك.

## التوزيع و التنوع
بديل=|247x247بكجرادة الصحراوية يفرط خلال فاشة الجرادبديل=|237x237بكمجموعة من بيض جرادة الصحراوية اللي محطوطة ف الرملةعدة نواع من الجراد كاتتجول ف أجزاء مختلفة ديال العالم، على جميع القارات من غير أنتاركتيكا: على سبيل المثال، الجراد البيض الأسترالي (*Chortoicetes terminifera*) كايتجول ف أستراليا.

## التفاعل مع البشر و الحيوانات

### بحال ماكلة
[تصغير|الجراد المزقق ف [پيكين|بكين الصين]]
تستخدم الجراد بحال ماكلة على مر التاريخ. كيتعتابر لحم. كتستهلك بزاف د التقافات ف جميع أنحاء العالم الحشرات، و كتعتبر جرادة ماكلة لديدة ف بزاف د البلدان الإفريقية والشرق الوسطانية والآسيوية.

كتحرم التوراة استخدام معظم الحشرات بحال ماكلة، و لكنها كتسمح بأكل أنواع معينة من الجراد؛ على وجه التحديد، الجراد لحمر و لصفر و الرمادي المرقط و البيض لي مسموح به. و كيعتبر الفقه الإسلامي أكل الجراد حلال. و قالو بلي النبي محمد كلا الجراد ف غارة عسكرية مع صحابه.

كيتنكل الجراد ف شبه الجزيرة العربية، و لي فيها المملكة العربية السعودية. ف عام 2014، زاد استهلاك الجراد ف شهر رمضان خاصة ف منطقة القصيم، حيتاش بزاف د السواعدة كيسحاب لهم أنه صحي للماكلة، لكن وزارة الصحة السعودية حذرت بلي المبيدات الحشرية رجعاته غير آمن. و كيستهلك اليمنيين حتى هما الجراد، و علنو بلي ما عجبهمش الحال من الخطط الحكومية لاستخدام المبيدات الحشرية ضدهم. و وصف عبد السلام الشبيني وصفة الجراد من المغرب. لاحظ المسافرون الأوروپيون ف القرن تسعتاش بلي العرب ف شبه الجزيرة العربية ومصر والمغرب كيبيعو و كيطيبو و كياكلو الجراد. و دكرو بلي ف مصر و فلسطين كياكلو الجراد، و ف فلسطين وما حول نهر الأردن، و ف مصر، وف شبه الجزيرة العربية، وف المغرب أن العرب كلاو الجراد، و لكن الفلاحة د الشام ما كلاوش الجراد.

**ف الموروت التقافي المغربي**

أغنية و لعبة كايلعبو بيها مع الصغار:

آ جرادة مالحة

فين كنتي سارحة

ف جنان الصالحة

آش كليتي

آش شربتي؟

التفاح والنفاح عند القاضي

بومفتاح ...

ونجمعو يدينا نسخنوهم

واش طابت ولا مزال

واش طابت ولا مزال؟

## مصادر


تصنيف:حيوان
تاناست

تصغير|بديل=لمڭانة ديال لما|لمڭانة ديال لما
**تاناست** هيّ واحد سطل من نْحاس عامر ب لما، وسطو طاسة ديال نْحاس عليها تدريجات و واحد تقبة ف لوسط كيدخل منها لما و كتعمر على حسب دْرجة حتّى كتغطّى كاملة باش يتوزعو لحصص ديال لما ديال لعين على ماليها. عليها كيدّارو لإجتيماعات وحداها كيتفكّو نّزاعات وكيتعقدو صّفقات و حداها كيتناقشو لخبار وهيّ بحال شي نادي محلول ليل و نهار. كاين لّي كيتسنّى دّور ديالو ديال لما وكاين لّي جا باش يسمع لخبار للاخبار وكاين لّي جا باش يبدّل نوبتو (أيسنفل أمان) كيدّار حداها لبيع و رْهن. وتمّاك أعضاء دايمين كيتسمّاو (إخمّاسن) و لّي بغا غير ينعس مرتاح. كلّ عين ديال لما ف لواحات ديال لجنوب د لمغريب عندها لمڭانة ديالها. كلّ وحدة وتوقيت ديالها. مثلا ف عين وايغينوست. 12 دقيقة. ودْرجات من (دْنق) و رْبع وثّلت ونّص . وكنبداو نقصو (إفغ) ناقص رْبع ثّلت عاد (دْنق) وكيتسجل هادشي في سعفة د نْخلة ملّي كتعمر طّاسة، كتعڭد واحد لعڭدة حتّى كنوصلو لعدد لّي مطلوب.
وف نهار جوج حصص وحدة ف ليل ولأخرى ف نهار. وكتبدا مع كيعوّڭ دّيك ف صْباح حتّى كتغرب شْمشْ ب نّوبة. وكانو عندها بلايص خاصّين بها ومعروفة ف صّيف وشْتا. ولكن بداو نّاس كيتخلاو عليها ملّي بانت لمڭانة ديال لالكطرونيك ، ومشات وحدة من تقاليد ديال لفلاحة لي كانوا عندو أبعاد تقافية اجتماعية وتاريخية مهمة.
## مصادر

تصنيف:أمازيغ
تصنيف:تقافة أمازيغية
ديڤيد هيوم

**ديڤيد هيوم** (مزيود ف 7 ماي 1711، توفى ف 25 غشت 1776) كاتب و فيلسوف و توارخي سكوطلاندي ديال فترة د الضواو. هيوم معروف بزاف ليوم ب السيستيم لفلسافي ديالو لمبني على لمنهج التجريبي ؤلا لإمپيريقية *empiricism* (يعني بلي لمعرفة د بنادم ماكاتجي غير من التجريبة)، الشكوكية *skepticism* (لي كاتشكك ف لإمكانية باش بنادم يوصل ل معرفة حقيقية د لوجود)، و لفلسفة الطبيعية لوجودية ؤلا الطبيعانية *naturalism* (لي كاتڭول بلي جميع لموجودات كاينين ف الطبيعة، يعني ماكايناش شي حاجة فوق الطبيعة). ف كتابو مقالة على الطبيعة د بنادم، حاول هيوم باش يحط الساس لپسيكولوجي ل الطبيعة د بنادم، من منضور طبيعاني *naturalistic*. هيوم تبع دجون لوك ف لموقف ديالو بلي ماكاينينش أفكار غريزية، و ستنتج بلي جميع لأفكار عند بنادم كيجيو من التجريبة. هادشي كيخليه واحد من لفلاسفة لإمپيريقيين كيما فرانسيس بيكون، طوماس هوبز، دجون لوك، و دجورج بيركلي.

هيوم جادل بلي لمنهج لإستقرائي و لإيمان ب السببية ماعندهومش ساس منطقي، و بلي كيجيو غير من التقليد و لعادات الذهنية. حيت ماعمّر لواحد كيشوف بلي شي حاجة كاتسبب شي حاجة خرة، غير بلي جوج أحدات كيطراو معا بعضياتهوم ف تسلسل زماني و بشكل معاود. هاد لإشكال كيخلي أي ستينتاج سببي من تجريبة فايتة، ب الضرورة كيتعامد على عتيقاد بلي الجاي كيشبه ل لفايت، و هوّ فتيراض ميطافيزيكي لي مايمكنش يكون معتامد على التجريبة.

هيوم كيعارض لعقلانيين، و كيڭول بلي لعاطفة عند بنادم كاتغلب لعقل. و كان تابع لفلسفة الشاعرية لأخلاقية *moral sentimentalism* لي كاتڭول بلي لأخلاق كاتعتامد على لعاطفة و لأحاسيس، ماشي على مبادي أخلاقية متجردة. كيتّعتابر هيوم أول واحد ف لفلسفة لؤروپية لي شرح ب التفصيل لإشكال ديال راه-خاص، يعني بلي بيان وصفي (شنو لي كاين)، مايمكنش بوحدو نستنتجو منو بيان معياري (شنو خاص يتدار).

هيوم نفى بلي بنادم عندو تصور حقيقي ديال "الدات"، و ڭال بلي التجريبة لي كانعيشو هيّ ديال ربطة ديال لأحاسيس، و بلي الدات ما هيّ غير هاد الربطة د لإدراكات لحسية لمربوطة بيناتها ب مجموعة د لأفكار. النضرية التوافقية ديال هيوم على حرية لإرادة كاتعتابر بلي السببية لحتمية منساجمة بشكل كامل معا لحرية د بنادم. لفلسفة ديالو على الدين و الرفض ديالو ل لمعجزات و لأدلة من التصميم ديال وجود الله، كانو سباب ف جدل كبير ف زمانو.

ديڤيد هيوم خلا ترات فلسافي كبير لي أتر ف عدد د لفسلفات، بحال لفلسفة د الصيونص و لفلسفة التحليلية، زيادة على اللاهوت. إمانويل كانط ڭال بلي هيوم هوّ لي كان لهمو و فيّقو من "النعاس الدوڭماتي" لي كان فيه.

## مصادر


تصنيف:وفيات 1776
تصنيف:زيادة 1711
تصنيف:فيلسوف سكوطلاندي
تصنيف:نقد د لعقلانية
رايكياڤيك

**رايكياڤيك**، (بلإسلاندية: **Reykjavík**)، هي لعاصيما د إسلاندا وأكبر مدينة فيها. جات ف لجنوب لغربي د لبلاد على لمحيط لأطلسي، و تيسكنو فيها تقريبا 140.000 واحد. هي أكتر عاصيما جات ف الشمال ف لعالم. جات 250 كم ف لجنوب ديال الدوارة لقطبية.

لبلاصة اللي فيها رايكياڤيك هي أول موطع دخل ليه بنادم لإسلاندا، ملّي وصلو النورڤيجيين لتمّا وبداو يبنيو ديور من عام 874. تأسسات لمدينة بشكل رسمي ف عام 1786، و دابا فيها أكبر مطار و أكبر مرسا ف لبلاد.
## لأصل د السمية
السمية د رايكياڤيك تاتعني بلإسلاندية "لخليج ديال الدخاخن". رايكيا هي لجمع ديال دّخان، و ڤيك هو خليج. تسمات لمدينة هاكاك حيت جاو حداها لبراكين بزاف، و تيطلقو عليها الدخان.
## مصادر


تصنيف:إسلاندا
تصنيف:عواصم ديال بلدان
تشاناكيا

**تشاناكيا** (مزيود ف 375 ق.م، توفى ف 283 ق.م) فيلسوف و راجل د الدولة و عالم موسوعي هندي قديم. ف لمكتوبات لقدام كيتسمى تا **كاوتيلا** ؤلا **ڤيشنوڭوپتا**. تشاناكيا هوّ لي كاتب النص لهندي لمشهور أرثاشاسطرا، لي هوّ مقالة على لخدمة د الدولة، لعولوم السياسية، السياسة لإقتصادية و السطراتيجية لعسكارية. كيتّعتابر ب هادشي من السباقين ف لعولوم السياسية و ليكونومي ف لهند، و واحد من لمراجع لي سبقو التطور د النضريات لكلاسيكية د ليكونومي. لأعمال ديالو كانو تفقدو ف جوايه لفترة ديال إمبراطورية ڭوپتا ف لقرن 6، و ماعاودو تّكتاشفو لمخطوطات ديالهوم تال لقرن 20. ف جوايه 321 ق.م، كان تشاناكيا عاون تشاندراڭوپتا، لإمبراطور اللول ديال إمبراطورية ماوريا، باش ياخد السلطة، و كان عندو دور كبير ف التأسيس ديالها. تشاناكيا كان لمستشار اللول ديال تشاندراڭوپتا و ديال ولدو لإمبراطور بيندوصارا.

## مصادر


تصنيف:فيلسوف هندي
تصنيف:زيادة 375 قبل لميلاد
تصنيف:وفيات 283 قبل لميلاد
جاي

تصغير|تمتيل ديال لمخروطات د الشعا لفايت و الجاي ب النسبة مراقب، ف النضرية د النسبية لخاصة
**الجاي** (ب لعربية "المستقبل") هوّ لفترة د الزمان لي كاتجي مور لفايت و لحاضر. لمجي ديال الجاي شي حاجة حتمية بسباب لوجود د الزمان و لقوانين د لفيزيك. أي حاجة موجودة دابا إما غادي تبقى ديما ف الجاي بلا حدود (خلود)، ؤلا غادي تغبر و تسالي ف شي لحضة د الجاي (موت). ف التصور لخطي د الزمان، الجاي هوّ لمجموع د لأحدات لي متوقع بلي غادي تطرا. ف النضرية د النسبية لخاصة، الجاي ب النسبة ل مراقب هوّ منطقة ديال الزمكان لي كاتمتّل لمخروط د الشعا الجاي.

## مصادر

تصنيف:زمان
تصنيف:لموستقبال
تصنيف:طيمات ديال التعاويد لعيلمي
كونفوشيوس

**كونفوشيوس** (مزيود ف جوايه 551 ق.م، توفى ف جوايه 479 ق.م) لي سميتو فاش تزاد **كونڭ تشيو** كان فيلسوف شينوي ديال لفترة د الربيع و لخريف، لي كيتّعتابر من أعضم لحوكاما ف التاريخ د الشينوا. التعاليم ديال كونفوشيوس كيشكّلو الساس ديال التقافات د لمجتمعات ديال شرق أسيا، و تال ليوم عندهوم تأتير كبير بزاف ف الشينوا و شرق أسيا. لفلسفة ديالو، لي كاتسمى لكونفوشيوسية كاتركز على لأخلاق لفردية و د لحوكومة، التعامل الصحيح بين لأفراد، لعدل، الضرافة، لإخلاص، و لمسؤولية ديال لحاكم باش يڭيدي على ساس ديال لفضيلة.

كونفوشيوس عتابر راسو ناقل ديال لقيم د لفترات لي سبقوه، لي على حساب ما ڭال مابقاوش كيطبّقوهوم الناس ف زمانو. و كان كيدعو ل بر لواليدين، لوفا ل لفاميلة، التبجيل د الجدود، لإحترام ديال لولاد ل واليديهوم و الناس لي كبر منهوم، و لإحترام ديال لمرا ل الراجل ديالها. كونفوشيوس معروف ب لحكمة لفضية (لحكمة الدهبية ب صيغة د النفي) لي هيّ: "ماتديرش ل الناس لخرين داكشي لي مابغيتيش يتدار ليك".

لفترة فاش عاش كونفوشيوس عرفات زديهار فكري كبير ف الشينوا. لأفكار ديالو ولّاو مقبولين بزاف ف لفترة د الدولات لمتحاربة، ولاكين تراجعو شوية ف لفترة لي تبعاتها ديال سلالة تشين. تحت السلطة د لإمبراطور وو د سلالة هان، خدات لكونفوشيوسية طابع رسمي ف الدولة، و ولّات لقراية ديالها إجبارية على أي واحد باغي ياخد منصب رسمي. ف لفترات ديال سلالات طانڭ و صونڭ، تطورات لكونفوشيوسية ل سيستيم فلسافي لي تسمى "لكوفوشيوسية الجديدة"، و من بعد ل لكونفوشيوسية لعصرية. من السلالات الشينوية لقديمة تال لفترة لعصرية، تدمجات لكونفوشيوسية ف النسيج لإجتماعي و لأسلوب د لحياة د الشناوا.

تقليدياً، كيتّعتابر كونفوشيوس هوّ لمؤلف ؤلا لإديتور ديال عدد د النصوص لقديمة، لي منهوم لكلاسيكيات لخمسة. لأكاديميين ديال دابا كيحتاطو من نسب جميع هاد لمكتوبات ل كونفوشيوس، حيت شي وحدين منهوم و تا شي أفكار فلسافية ديالو عندهوم أصول قدم منو. لمقولات ديالو تجمعو ف كتاب التعاليم د كونفوشيوس، ولاكين هادشي ما طرا تال سنوات مور لموت ديالو.

## مصادر


تصنيف:زيادة 551 قبل لميلاد
تصنيف:وفيات 479 قبل لميلاد
تصنيف:فيلسوف شينوي
لمدينة د لأوهام

**لمدينة د لأوهام** (لعنوان لأصلي *City of Illusions*) هيّ رواية د لخيال لعلمي ديال لكاتبة لميريكانية ؤرسولا لڭوين. الرواية صدرات لمرة اللولة ف 1967. لأحدات دياولها كيطراو ف كوكب لأرض ف موستقبال بعيد، و هيّ الرواية التالتة ف لعالم د هيين من مور لكوكب د لمنفى، و تابعاها ليد ليسرية د الضلام.

هاد الرواية ماتلقّاتش إهتمام كبير من عند النقّاد ملي خرجات، حيت لكاتبة ديك الساع ماكانتش معروفة و كانت باقة كاتحاول تستكشف و تلقى لأسلوب ديالها. الطيمات لأساسية ديالها هوما لهوية و التمييز بين لحقيقة و لكدوب.

لقصة كاتعاود على *فالك*، واحد الراجل عندو ڭسدة د بنادم و عينين بحال لمش، لي تّلقى ف لبدية عريان ف لغابة و فاقد الداكرة ديالو بشكل كامل تا ولّا بحال دري صغير. بعدما عاوناتو واحد لعائلة ساكنة حدا ديك لغابة و علّموه يهضر و يقرا و يكتب و يصيّد، بدا رحلة باش يلقى "إس طوخ" *Es Toch*، لمدينة اللخرانية فوق لأرض، باش يتلاقى معا "الشينڭ" *Shing* لي حاكمين لبشر كاملين، علّ و عسى يڭولو ليه شكون هوّ و يعاونوه يرد الداكرة ديالو.

## مصادر

تصنيف:ؤرسولا لڭوين
تصنيف:كتاب د 1967
تصنيف:رواية د التعاويد لعيلمي د 1967
جنة

تصغير|رسمة فارسية من لقرن 19 كاتمتّل تصور ديال الجنة
**الجنة** ف التصورات الدينية هيّ واحد لموضع فوق-طبيعي لي، على حساب لمعتقد، كيعيشو فيه ؤلا جاو منو ؤلا كيمشيو ليه لأرباب، لملايكة، لأرواح، لقديسين ولّا الجدود الصالحين، و يقدرو يكونو لمومنين موعودين باش يمشيو ليه من مور لموت. الجنة كاتعتابر عادةً واحد لموضع مقدّس و عالي، و هيّ ضد جهنم لي كاتّعتابر موضع مدنّس و واطي.

ف الديانات لإبراهيمية، بحال لإسلام، لمسيحية، بعض لمدارس ديال ليهودية، و ف الزاراديشتية، الجنة هي موضع لي واعْد الله بيها لمومنين باش يمشيو ليها يلا دارو مزيان ف لحياة ديالهوم و هي كتعتابر من الغيبيّات.

## لأصل د لكلمة
ف لعربية و الداريجة، كلمة "جنة"، جمعها "جْنان" و "جْنانات"، كاتعني جردة ولّا موضع فيه بزاف د الشجر و النخل و لما و الظل لي يقدر يرتاح فيه لواحد.

## مصادر


تصنيف:معتقد
ڭيورڭ ڤيلهيلم فريدريش هيڭل

**ڭيورڭ ڤيلهيلم فريدريش هيڭل** (مزيود ف 27 غشت 1770، توفى ف 14 نونبر 1831) فيلسوف ألماني. هيڭل طوّر لمفهوم ديال الدياليكتيك، و طبّقو على التاريخ بحيت عتابر بلي التطور ديال لأفكار كيدوز من لمرحلة ديال التيز ؤلا لأطروحة *thesis*، الضدتيز *antithesis* و السانتيز *synthesis* (الدمج ديال التيز معا الضد ديالها).

هيڭل كان عندو أكبر تأتير ف لحاراكة لميتالية لألمانية و لفلسفة لألمانية د لقرن 19. التأتير ديالو كيبان ف لفلسفة لعصرية ف مواضيع د لميطافيزيك بحال لإپيستيمولوجيا، لؤنطولوجيا، لفلسفة السياسية، لفلسفة د التاريخ، لفلسفة د لفن، لفلسفة د الدين و التاريخ د لفلسفة.

تّولد هيڭل ف مدينة شتوتڭارت ف لإمبراطورية الرومانية لمقدسة، ف لفترة د لإنتقالية مابين لفترة د الضواو و لفترة د لحاراكة الرومانسية لي نتاشرات ف لمناطق الناطقة ب لألمانية. هيڭل تأتر ب التورة لفرانساوية و لحروب د ناپوليون. الشهرة ديالو جات من أعمال بحال لفينومينولوجيا د الروح و الصيونص د اللوجيك، التصور لغائي *teleological* ديالو ديال التاريخ، و لمحاضرات ديالو ف جامعة برلين لموخودين من كتابو موسوعة د لعولوم د لفلسفة.

## مصادر


تصنيف:وفيات 1831
تصنيف:زيادة 1770
تصنيف:فيلسوف ألماني
تصنيف:ناس توفاو ف برلين
مارتين هايديڭر

**مارتين هايديڭر** (مزيود ف 26 شتنبر 1889، توفى ف 26 ماي 1976) كان فيلسوف ألماني لي ساهم بزاف ف لفينومينولوجيا، لهيرمينوتية (الصيونص ديال التأويل)، و لوجودية. كيتّعتابر هايديڭر من بين أهم لفلاسفة ديال لقرن 20، و من أكتر وحدين كان عندهوم تأتير.

ف أبريل 1933، تّنتاخب عميد ديال جامعة فرايبورڭ، و تعرض ل لإنتقاد بسباب لعضوية ديالو ف لحزب النازي ف ديك لفترة. مور لحرب لعالمية الجاوجة، تطرد من لخدمة ديالو ف الجامعة و تّمنع من التدريس بعدما دازو جلسات ديال تحياد النازية ف فرايبورڭ. كاين جدل على لعلاقة بين لفلسفة ديالو و النازية.

ف أول عامال أساسي ديالو "لوجود و الزمان" (1927)، دخّل هايديڭر لمفهوم ديال دازاين *Dasein*، لي كيعبّر على نوع د لوجود لي خاص ب بنادم، و لي كيتميز ب وعي ب لهوية ديالو كا شخص لي غادي يموت، و ب لمفارقة مابين وجود علاقة بينو و بين الناس لخرين، ف لوقت لي لفرد ف وعيو كيكون بوحدو معا راسو معزول.

بعدما تّنشر كتاب لوجود و الزمان، دار هايديڭر محاضرات و كتب على مواضيع بحال الطيكنولوجيا، كانط، لميطافيزيك، و تابنادميت.

## مصادر


تصنيف:وفيات 1976
تصنيف:زيادة 1889
تصنيف:فيلسوف ألماني
أليكساندر لكبير

**أليكساندر التالت لمقدوني** (مزيود ف 20 ولا 21 يوليوز 356 ق.م، توفى ف 10 ولا 11 يونيو 323 ق.م) لمعروف ب **أليكساندر لكبير** ؤلا **أليكساندر لعضيم** كان ماليك ديال لمملكة ليونانية لقديمة د مقدونيا. أليكساندر خدا لحكم مور بّاه لماليك فيليپوص التاني لمقدوني ف 336 قبل لميلاد، على عمر د 20 عام، و دوّز أغلبية د لحكم ديالو ف حملات عسكارية ف غرب أسيا، أسيا لوسطانية، جنوب أسيا، و ف مصر. ملي كان ف عمرو 30 عام، كان أسس وحدة من أكبر لإمبراطوريات ف التاريخ لي كانت شادّة من ليونان تال الشمال لغربي ديال لهند. أليكساندر لكبير ماعمّرو خسر شي حرب ولّا معراكة، و كيتّعتابر بشكل عام من أعضم لقادا لعسكاريين لي دازو ف التاريخ.

أليكساندر قرا على يد لفيلسوف ليوناني أرسطو تال فاش كان عمرو 16 عام. ف 335 ق.م، شوية مورما شد لحكم، دار حملة ف لبلقان، و سيطر على طراكيا و إليريا، قبل مايمشي ل طيبا و يدمّرها. موراها بدا أليكساندر كيخدم على لمشروع ديال بّاه ب السيطرة على جميع لمناطق الناطقة ب ليونانية، و قاد لحملة ليونانية ضد لفارسيين.

ف 334 ق.م غزا لإمبراطورية لأخمينية ف بلاد فارس، و بدا سلسلة د لحملات لعسكارية لي دامت 10 سنين، و قضى فيها على لأخمينيين و حيّد الشاه داريوش التالت من لحكم، بعدما سيطر على بلاد فارس و لمناطق لي تابعة ليها بشكل كامل. أليكساندر كان كيسعى باش يوصل "تال اللخر د لأرض و لمحيط لي ضاير بيها". ف 326 ق.م غزا لهند، و قدر يغلب لماليك ديال پونجاب پوروس ف معراكة هيداسپيص Hydaspes. بسباب الطلب ديال لعساكريا ديالو لي توحّشو لوطن ديالهوم، قرر باش يرجع ف 323 ق.م و مات ف الطريق ف مدينة بابل (دابا ف لعراق) لي كان باغي يردّها لعاصمة ديال لإمبراطورية ديالو. لموت ديالو خلّات مجموعة د لحملات لعسكارية معلّقة، بحال لحملة لي كان باغي يسيطر بيها على لݣزيرة لعربية. سنوات موراها تقسّمات لإمبراطورية ديالو بعدما ناضو حروب أهلية ف مقدونيا.

التوارخيا كيعتابرو لموت ديالو هوّ لبدية ديال لفترة لهيلينية لي جات مورا لفترة ليونانية لكلاسيكية. التأتير ديال لغزو د أليكساندر لكبير كانلقاوه ف لإنتشار ديال التقافة ليونانية لقديمة ف مناطق كبيرة ف ؤروپا، أسيا و إفريقيا، و السينكريتيزم (الدمج بين لأديان)، لي عطا حاراكات دينية و تقافية بحال لبودية ليونانية و ليهودية ليونانية. أليكساندر أسس كتر من 20 مدينة منها مدينة لإسكندرية ف مصر. التأتير ديال التقافة و لفكر ليوناني داز ل لإمبراطورية الرومانية لي نشراتو ف مناطق خرين ف ؤروپا و شمال إفريقيا، و هاد التأتير ستامر ف التقافة لغربية لعصرية. ليونانية لبالية ولات اللوغة د التواصل ف بزاف د لمناطق لي سيطر عليها أليكساندر، و بسباب هادشي غادي تكون هيّ اللوغة الرسمية ديال لإمبراطورية لبيزنطية تال لقرن 15. أليكساندر لكبير دخل ل لمخيّلة التقافية و الشعبية كا بطل أسطوري سوا عند الناطقين ب ليونانية ؤلا غيرهوم، و تقدر تكون الشخصية ديال ذو لقرنين ف لإسلام مبنية على أليكساندر لكبير. النجاحات لعسكارية لكبيرة ديالو خلاتو يكون معيار باش الجينيرالات و لقادا لعسكاريين كيقارنو راسهوم من داك لوقت، و الطاكتيكات ديالو باقين كيتقرّاو ف لأكاديميات لعسكارية تال ليوم. لأساطير على أليكساندر تجمعو ف لقرن 3 ف رواية قصة أليكساندر لي تطرجم تقريباً ل جميع اللوغات لؤروپية و بزاف د اللوغات ف لعالم لإسلامي، و كان هوّ تاني أكتر كتاب ف شعبيّتو ف ؤروپا من مور لإنجيل.

## مصادر


تصنيف:وفيات 323 قبل لميلاد
تصنيف:زيادة 356 قبل لميلاد
تصنيف:أرتيكلات فيهوم موشكيل بسباب عطاشة 3.1
دجون ميينارد كيينز

**دجون مييْنارد كييْنز** (مزيود ف 5 يونيو 1883، توفى ف 21 أبريل 1946) إكونوميست و فيلسوف نڭليزي، لي لأفكار ديالو بدّلات النضرية و لممارسات ديال لماكروإكونومي و السياسات لقتيصادية د لحوكومات من الجدر. كيينز ف لأصل كان ماطيماتيسيان، و خدم ف لبدية على الدورات د لبيزنيس *business cycles*. كيتّعتابر كيينز من أكتر لحرايفيا د ليكونومي لي عندهوم تأتير ف لقرن 20، و لمجموع د لأعمال ديالو كاتمتّل النضرية د ليكونومي لي كاتسمى "إكونومي د كيينز" *Keynesian economics* و التفرعات ديالها. كيتّعتابر كيينز هوّ "لأب ديال لماكروإكونومي"، و لأفكار ديالو هوما الساس ديال هاد لمجال لفرعي د ليكونومي.

ف لوقت د لكساد لكبير ف التلاتينات د لقرن 20، كيينز كان على راس تورة ف ليكونومي، ملي تحدّى لأفكار لقديمة ديال النضريات لكلاسيكية لي كيڭولو بلي السوق لحرة على لمدى لقصير و لمتوسط ديما كاتوفّر لمناصب د لخدمة، طالمّا لخدّاما ماكيتشرّطوش ف الصالير. على حساب كيينز، الطلب لإجمالي *aggregate demand* كيحدد النيڤو لعام ديال النشاط لإقتصادي، و بسبابو يقدر الشوماج يبقى منتاشر ل مدة طويلة يلا كان الطلب لإجمالي ناقص، حيت الصالير و لخلصة و لمصاريف د لخدّاما كيتّعتابرو جوامد ف النزول *rigid downwards* (يعني بلي لخدّاما بشكل عام ماكيقبلوش باش مول الشي ينقص ليهوم ف لخلصة)، و هادشي كيخلي لمناصب د لخدمة مايبانوش بزّربة من مور شي أزمة. كيينز دعا لحوكومات ل تطبيق سياسات د لفينونص و لفلوس، ل تقليل التوابع ديال لفترات د الركود و لكساد، و شرح هادشي ف أهم عامال ديالو لي هوّ النضرية لعامة ديال لخدمة، لفايدة و لفلوس لي تّنشر ف 1936. ف اللخر د التلاتينات كانو لإقتصادات لغربيين لكبار كيطبّقو لأفكار ديالو. 20 عام مور ما مات كيينز كانو جميع لإقتصادات الراسماليين بداو كيطبقو النصايح ديالو.

ف السبعينات، كان التأتير ديالو بدا كيضعاف، جزئيا بسباب لإنتقادات ديال ميلطون فريدمان و فلوسيين خرين. لأفكار ديالو رجعو ل لواجهة من مور لأزمة لقتيصادية د 2007 و 2008، و تطبقو من عند الرايس د ميريكان باراك ؤباما، و لوزير اللول د بريطانيا ڭوردن براون و رؤاسا خرين د لحوكومات.

ف 1999، عتابراتو مجلة تايم من أهم الشخصيات ديال لقرن 20. ذ إكونوميست عتابراتو أهم إكونوميست بريطاني ف لقرن 20. كييز كان شد منصب ديال مدير لبانكة د النڭليز، و كان عضو ف لڭروپ د بلومزبيري ديال لموتقّافين.

## مصادر


تصنيف:وفيات 1946
تصنيف:زيادة 1883
تصنيف:ليكونومي
بارتن فينك

**بارتن فينك** هو فيلم دراما تاريخية، كوميديا كحلة و إتارة نفسية ميريكاني، تكتب و تنتج و تمونطا و تخرج من الخوت كوين عام 1991. كتبدى القصة فعام 1941، دجون تورتورو ف دور د البطولة ك كاتب مسرحيات صغير فالعمر لي توضف باش يكتب سيناريوات لستوديوات الأفلام ف هوليوود، و دجون ݣودمان (تشارلي ميدووْز)، بياع د التأمينات لي كيسكن فجنبو ف أوطيل أورل.

## الكاستينݣ
* دجون تورتورو: بارتن فينك
* دجون ݣودمان: تشارلي ميدووْز
* مايكل لورنر: جاك ليپنيك
* جودي دايڤيس: أودري تايلر
* جون ماهوني: "بيل" مايهيوز
* طوني شلهوب: بن ݣايزلر
* جون پوليطو: لو بريز
* ستيڤ بوشيمي: تشيت
* دايڤيد وارلوؤ: ݣارلند ستانفورد
* ريتشارد پورتنووْ: الموحقيق ماستريُونوتّي
* كريستوفر مورني: الموحقيق دوتش

## مصادر

تصنيف:أفلام د 1991
تصنيف:فيلم ميريكاني
تصنيف:فيلم د لكوميديا لكحلة
تصنيف:فيلم دراما تاريخية
ماريو زاڭالو

**ماريو جورجي لوبو زاڭالو** (مزيود ف 9 غشت 1931، توفى ف 5 يناير 2024) كان لعّاب د كورة بريزيلي لي كان كيلعب مهاجم، و ولّا من بعد كورديناتور و مدريب.

زاڭالو عندو الروكور ديال الرباح ب كاس لعالم ل شخص واحد ب مجموع ديال 4 د لكيسان. عندو تا الروكور ديال عدد لمشاركات ف كاس لعالم لي واصل ل 6 د لمشاركات. كان أول واحد كيربح كاس لعالم كا لعّاب و مدريب، حيت دّاها جوج مرات كا لعّاب ف 1958 و 1962، و مرة كا مدريب د لمنتخب د لبريزيل ف 1970، زيادة على كاس لعالم 1994 لي كان فيها معاون د لمدريب. كا مدرّيب د لبريزيل، جا لمنتخب ديالو الرابع ف 1974، و التاني ف 1998. ف كاس لعالم 2006 كان معاون تقني ديال لمنتخب د لبريزيل. زاڭالو هوّ واحد من تلاتة د الناس لي دّاو كاس لعالم كا لعّابا و مدربين. الجوج لخرين هوما فرانتس بينيكباور (لي ب لمصادفة توفى يوماين موراه)، و ديديي ديشون، و لوحيد لي دار هاد لإنجازات بجوج جوج مرات.

ف 1992، دّا زاڭالو جايزة لإستحقاق د لفيفا، لي هيّ أعلى جايزة كاتعطيها لفيفا. ف 2013، مجلة وورلد صوكر عتابراتو تاسع أعضم مدريب د كورة ف التاريخ. زاڭالو مات على عمر د 92 عام، و كان اللخر على قيد لحياة من الجيل د لكوايريا لبرازيليين لي لعبو ف لفينال د كاس لعالم 1958.

## مصادر

تصنيف:زيادة 1931
تصنيف:وفيات 2024
تصنيف:كوايري بريزيلي
تصنيف:ناس توفاو ف ريو دي جانيرو